मैंने आज तक जितने गुस्सैल लोग देखे हैं हमेशा उनके गुस्से को ऊर्जा के गैरपरम्परिक स्रोत की तरह पाया। अगर लोगों के गुस्से के दौरान निकलने वाली ऊर्जा को बिजली में बदला जा सके तो तमाम घरों की बिजली की समस्याएँ दूर हो जाएँ। जैसे ही कोई गुस्से में दिखा उसके मुँह में पोर्टेबल टरबाइन और जनरेटर सटा दिया। दनादन बिजली बनने लगी। अभी लोग गुस्सैल लोगों से बचते हैं, पर तब गुस्सैल लोगों से बिजली के खंभे से कटिया की तरह सटे रहेंगे।